Diari Oficial de la Generalitat Valenciana


Sumari del DOGV 7801, del 09-06-2016 (2016/3608)

RESOLUCIÓ de 28 d'abril de 2016, de la Direcció General de Comerç i Consum, per la qual s'estableix l'horari diürn en què els establiments de subministrament al detall i venda al públic de carburants i combustibles hauran de disposar d'una persona responsable dels serveis que es presten mentre estiguen oberts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3608


Data del document
:   28-04-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 d'abril de 2016, de la Direcció General de Comerç i Consum, per la qual s'estableix l'horari diürn en què els establiments de subministrament al detall i venda al públic de carburants i combustibles hauran de disposar d'una persona responsable dels serveis que es presten mentre estiguen oberts. [2016/3608]  
La Llei 10/2015, de 29 de desembre, de Mesures Fiscals, de Gestió Administrativa i Financera, i d'Organització de la Generalitat, en l'article 81 ha introduït una disposició addicional en la Llei 1/2011, de 22 de març, per la qual s'aprova l'Estatut dels Consumidors i Usuaris de la Comunitat Valenciana, en què s'estableix l'obligació per als establiments de distribució al detall i venda al públic de carburants i combustibles de disposar d'una persona responsable dels serveis en horari diürn que, a més de garantir els drets dels usuaris, siga responsable d'atendre les persones amb discapacitat.  
  
En la present resolució es preveu l'especial situació dels establiments de subministrament en xicotetes poblacions rurals, per la qual cosa, a fi d'evitar desabastiment de subministrament en zones rurals, es preveu la possibilitat de limitar l'horari en què han de garantir la presència de persona responsable.  
Per a la concreció de l'horari, s'ha tingut en compte el que s'estableix en aquesta matèria en els convenis aplicables al sector d'estacions de servei.  
Amb caràcter previ a la publicació d'aquesta resolució, s'ha obert un període d'informació pública, en el qual s'ha consultat específicament les associacions de consumidors i usuaris, associacions de persones amb discapacitat, associacions empresarials del sector i sindicats.  
Per tot això, i en virtut de les facultats que m'atorga el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resolc:  
  
Primer  
L'horari diürn en què els establiments de subministrament al detall i venda al públic de carburants i combustibles hauran de disposar d'una persona responsable dels serveis que es presten queda fixat en el període comprés entre les 06.00 i les 22.00 hores.  
  
Segon  
En els establiments de subministrament al detall i venda al públic de carburants i combustibles ubicats en municipis amb població inferior a 1.000 habitants, podrà limitar-se, mitjançant una resolució motivada, l'horari diürn al període comprés entre les 08.00 i les 14.00 hores dels dies laborables.  
Aquesta situació s'haurà de reconéixer mitjançant una resolució motivada, atenent les circumstàncies següents:  
- Que el municipi estiga ubicat en una zona rural.  
- Que no hi haja oferta de subministrament de combustibles en un radi de 10 quilòmetres.  
Es delega la firma d'aquestes autoritzacions excepcionals en els responsables dels serveis territorials de Comerç i Consum.  
  
DISPOSICIONS FINALS  
  
Primera  
La present resolució produirà efectes als deu dies de la seua publicació.  
  
Segona  
Contra aquesta resolució, que no esgota la via administrativa, podrà interposar-se un recurs administratiu d'alçada davant la Secretaria Autonòmica d'Economia Sostenible, Sectors Productius, Comerç i Treball, en el termini d'un mes a comptar des de l'endemà de la publicació en el Diari Oficial de la Comunitat Valenciana, de conformitat amb el que s'estableix en els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es presente qualsevol altra acció o recurs que es considere pertinent.  
  
València, 28 d'abril de 2016.- El director general de Comerç i Consum: Ignasi Costa Pina.